Teisipäevast, 14.-17. juunini toimuvad Venemaal Peterburis Eesti Vabariigi ja Vene Föderatsiooni valitsuste vahelise Peipsi, Lämmi- ja Pihkva järve kalavarude säilitamise ja kasutamise alase koostöö kokkuleppe alusel kalapüügi komisjoni 32. istung ja kalanduskonsultatsioonid. Eesti delegatsiooni juhib Keskkonnaministeeriumi asekantsler Andres Talijärv. Delegatsiooni kuuluvad nii Keskkonnaministeeriumi, Põllumajandusministeeriumi, Keskkonnainspektsiooni, Peipsi Alamvesikonna Kalurite Liidu ja MTÜ Peipsi Kalurite Ühingu esindajad kui ka kalateadlased Tartu Ülikooli Eesti Mereinstituudist.  Lisainfo: Andres Talijärv, Keskkonnaministeeriumi asekantsler, 503 6212.